
AIDO“ PRIEDAS VAIKAMS 


NAUJI METAI 


Nauji Metai, daug žadėję, 
Nusisuko tartum ratai, 
Šiandien, daug vilčių sudėję, 
Atkeliavo Nauji Metai. 


Visur skamba juokas, dainos, 
Nesidžiaugia tiktai retas 

Juk pasaulis šiandien mainos, 
Juk atėjo Nauji Metai. 


Cit! klausykim, ką jie sako, 
Kokias sąlygas mums stato. 
Lyg išdykusios plaštakės 
Sie linksmi Naujieji Metai. 


— Darbo meilė ir stropumas 
Kam draugai bus artimiausi, 
Ką lydės išivermingumas, 
Tam mes būsime geriausi. 


Tegyvuoja darbo dienos, 
Ištvermės tesukas ratas! 
„Darbą mylime kiekvienas, 
Tegyvuoja Nauji Metai! 


A. Andrulionis. 


(OlOJO 

TRYS KARALIAI 


Pastebėję žvaigždę naują 
Trys Karaliai atkeliauja, 
Prieš Betliejaus kūtę menką 
Zilas galvas savo lenkia. 


Nes toj kūtej guli Dievas, 
Pats sutvėręs mišką, pievas, 
Pats pasaulį šį sukūręs, — 
Jame vietos nebeturi. 


Trys Karaliai, Atpirkėjui 

Brangias dovanas sudėję, 

Jį pagerbę, iškeliauja, 

Skelbt pasauliui džiaugsmą 
naują. 


— Ką gi mes, maži vaikeliai, 
Dovanot Kūrėjui galim? 
— Mūsų širdis jaunas, tylias 
Jis labiau už viską myli. 


A. Andrulionis. 


C [Coo] 


Palaimink 


Palaimink, Dievuli, mūs gražią šalelę, 
Nuo amžių mylėtą mūs bočių senų, 
Kur srauniam upely žuvelė taškenas, 
Kur mano kampelis tarp girių žalių. 


Palaimink, Dievuli, tą brangią žemelę, 
Kur kryžiai pasvirę prie kelio laukuos, 
Kur gluosniai palinkę, kur beržai baltuoja, 
Kur saulė mums šviečia aukštai, debesuos. 


R. Guobys. 

Valio, žiema! 


Nuo griovio ligi miško 
Zvaigždėmis žiba ledas, 
O ten, tarp tų žvaigždžių, 
Linksmų vaikų paradas. 
Nuo griovio ligi miško, 
Pačiūžos dainą suokia, — 
Ten skamba klegesys, 
Ten aidi džiaugsmo juokas. 


VARPELIS 3 


Jonukas gaudo Juozą, 
Petriukas lenkia vėją; 
— Klegėkime, vaikai, 
Žiemužė štai atėjo! 
Nuo ryto lig sutemstant 
Taip tęsiasi paradas: | 
Valio, linksma žiema! 
Valio, ir lygus ledas. 
J. Šlėvė 


Mano sapnas 


(Jonelio pasakojimas). 


Aš, prisibėgiojęs visą dieną, 
parėjau namo, prisėdau prie šiltos 
krosnies ir nė nepajutau, kaip už- 
migau. Miegu ir matau: atsargiai 
prasivėrė durys ir dar atsargiau 
įėjo pirkion žilas, palinkęs senelis. 
Jis priėjo prie manęs, padėjo ant 
mano peties ranką ir tarė: 

— Joneli, aš noriu su tavimi 
Pasikalbėti. Ar tu turi laiko? 

— Turiu, senutėli, turiu, —atsa- 
kiau aš jam, pašokęs nuo suolo. 

— Kiek tu turi ausų? — pa- 
klausė jis. 

— Dvi. 

O akių? 
— Taip pat dvi. 
— O liežuvių? — klausė senelis. 
=- =— Žinia, tik vieną, — atsakiau, 
kiek nustebęs. 

— O kam tau reikalingos au- 
Sys?—paklausė vėl senelis. 

— Kad girdėčiau. 

— O akys? 

— Kad regėčiau. 

— O liežuvis? 

— Kad galėčiau kalbėti. 

— Aš matau, kad tu gudrus 
Vaikas,—tesė toliau senelis, — ir 
šu tavimi man labai malonu pa- 
kalbėti. 


Aš iš džiaugsmo vėl net pašo- 
kau nuo suolo. 

— Bet dabar pasakyk man, — 
klausė senelis, — ar visuomet ir 
viską tu girdėjai? 

— Rodos, kad taip. 

— O ar atmeni, kai kartą tėve- 
lis tavęs prašė nueiti pievon ir 
pažiūrėti arklių, tai tu jo žodžių 
nenorėjai girdėti? 

Aš paraudau: senelis sakė tiesą. 

— O ar atmeni, kai kitą kartą 
tu nenorėjai išgirsti mamos pra- 
šymo atnešti malkų iš kiemo? | 

Aš sugūžęs tylėjau: senelis sakė 
tiesą. 

— O ar'atmeni, kai mokykloje 
besimokydamas žiūrėjai pro lan 
į kiemą, bet ne į knygą, ir joje ne- 
sekei, ką skaito tavo draugas? — 
kamantinėjo mane senelis. 

— Buvo, atmenu,—išdrįsau at- 
sakyti jam. i 

— Matai, kad pasielgei nege- 
rai, — papeikė mane senelis. — 
O ar atmeni, kaip savo draugų 
tarpe niekus tauzijai? — paklausė 
vèl senelis. 

— Atmenu, seneli, atmenu. 
Buvo tai ne kartą ir ne dukart. 
Kai kada tėveliams ir pameluo davau. 

— Matai, vaike, kaip negerai 
naudojies ausimis, akimis ir liežu- 
viu. Tu gerai girdi, regi ir kalbi 
tik tuomet, kai matai sau naudos 
ir smagumo, bet nenori nei klau- 
syti, nei regėti, kai reikia kitam 
patarnauti, padėti, 

Aš visai susmukau suolan. Tei- 
singi senelio žodžiai visai prislėgė 
mane. 

— Iš kur tu, seneli, visa tai ži- 
nai?— paklausiau jo nedrąsiai. 

„— Aš — senieji metai ir turiu 
tokią knygą, kurion surašau kiek- 
vieno geruosius ir bloguosius dar- 
bus. Yra toje knygoje ir daugiau 
tavo negerų darbų, tik aš nenoriu 
visų jų vilkti tau prieš akis. Tu, 
manau, ir pats visa gerai atmeni. 

— Aš, seneli, prižadu pasitai- 
syti... 


— Nežadėk man. Tuojau ateis 
kiti, Naujieji Metai ir jiems tu pa- 
žadėk tinkamai klausyti, žiūrėti ir 
kalbėti. z 

Su šiais žodžiais senelis pra- 
dėjo sklaidytis ir nykti, lyg dūmai, 
ir dingo iš mano akių. Staiga su 


triukšmu atsidarė durys ir pirkion . 


įžengė gražus jaunikaitis. Jis gar- 
siai sušuko: 

-- Sveiki, sulaukę Naujųjų Metų! 

Nuo triukšmo aš pabudau ir 
pradėjau kumštimi trinti akis. Prie 
manes stovėjo mano geroji ma- 
mytė ir ragino: 

— Eik, vaikeli, gulti. Jau vėlus 
laikas, tuojau bus vidunaktis ir 
tuojau ateis Naujieji Metai. 


VB. 


Baltos sniegulėlės 


„Ko jūs, baltos sniegulėlės, 
Sniegulėlės mažos, 
Krintate į mūsų Žemę, 
Kaip gražus miražas. 


Ar danguj su debesėliais 
Skraidžiot nusibodo? 
Ar pasilgote laukų mūs, 
Ar vyšnelių sodo? 


Šaltas vėjas jau nupurtė, 
Jau lapus nuskynė, 
Pakeleivio kojos sunkios 
Juos purvan įmynė. 


Ir jus, baltos sniegulėlės, 
Mins tos pačios kojos, 

Mins įmins per juodą naktį — 
Nesulaukt rytojaus... 


Ko jūs, baltos sniegulėlės, 
Sniegulėlės mažos, | 
Krintate į mūsų žemę, 
Kaip gražus miražas. 


Vytė Nemunėlis 

VA RPE LIES 


Trijų Karalių žvaigždė 


Danguje saulė 
Šypsos auksinė 


Baltos sniegulės 


Leidžiasi, pinas. 


Sniegulės 


. 


Jos išbučiuoja 
Žalią eglyną, 


Saulėje šoka 


Gražų suktini. 


Tokios jos gražios, 
Tokios nekaltos, 

Leidžias ant kelio 
Sniegulės baltos. 


P. Drevinis. 

i Antelė ir vištelė 


Antelė ir vištelė išėjo į miš- 
ką pasivaikščioti. Miške joms 
labai patiko. Bet atėjo naktis. 


— Kva-kva, — sako ante- 
lė, — nakvokime miške. 
—— Nakvokime, — sutiko 


vištelė. | 

Rado būdelę. Sulindo. 

— Tai linksma miške, — 
giria antelė. -— Žinai, kūmutė, 


pašokime.: 

Vištelė sutiko, ir ėmė ab! 
šokti. 

Išgirdo voveraitė. 

— Kas čia šoka? — klau- 
sia. | 


— Mes, antelė ir vištelė. 
— Priimkite ir mane! 
— Voveraitė įėjo, ir visos 
trys ėmė šokti. 

Išgirdo „kiškelis. 

— Kas čia šoka? — Klau 
sia kiškelis. 


— Kva - kva—kval — atsi- 
liepė antelė. Pirma pasa- 
kyk, kas tu per vienas. 

— Aš kiškelis. 

— Gerai, — nudžiugo ante- 
lė, — eikš vidun. 

Ir ėmė šokti keturiese. 

Išgirdo lokys. Lapu, capu, 
priėjo prie būdelės. 

— Okas čia taip šoka? — 
paklausė storu balsu. 

— Antelė, vištelė, voverikė 
ir kiškelis. O tu kas esi? 

— Aš lokys gaurotasis, 
leiskit! 

-— Ot, neleisime! -- 
kė antelė. 

— O mes keturiese, mes 
tavęs nebijom... 

Lumps, trenkė lokys savo 
letena į būdelę. Būdelė suby- 
rėjo, visi . šokėjai. išsilakstė. 
Lokys gaudė, gaudė, pavargo 
ir nė vieno nesugavo. 


atsa- 


Rimtas karas 


Verkia kluono kiauras stogas 
Saulės spindulių lašeliais, 

O už kluono ant mėšlyno 
Imas vištos su paršeliais. 


Gaidys pirmas — generolas, 
Penkios vištos — eilę. laiko, 
O paršeliai partizanais ; | 
Laksto klykdami be saiko. . 


Kieno pergalė jų tarpe, 
Ne taip greitai sužinosi: | 
Rimtas rūpestis matyti 
Susikovusių veiduose. 


Bet prie šulnio šeimininkei 
"Iš sterblės grūdai pabiro, — 
Rimtas karas akimirksny, 
Tartum pasaka, iširo. 


Vytautas R. 


| 

Vaikų vakaro artistai 


VARPELIS 1 


= Rimuko kepurė 


Rimukas niekuomet neatsi- 
mena, kur ką padėjęs. O pas- 
kiau tik ieško ir ieško ir at- 
rasti negali. 
= Kartą pirko tėvelis Rimu- 
kui gražią kepurę. Koks buvo 
džiaugsmas. „Kazirkėlis“ blizga, 


visa juoda, o aplink. žali ir 
geltoni apvadėliai. Ūžsidėjo 
eidamas i mokyklą. Eina ir 


vis pasižiūri, nusiėmęs kepurę. 
Mokykloje visiems draugams 
parodė. : 

Iš mokyklos grižo namo. 
Nusirengė užmiršo, kur padė- 
jes kepurę. 


Popiet ieško, —- nėra. Ir 
kabyklose, ir kambaryje, ir 
ant lovos, ir ant stalo — nie- 
kur nėra. Kaip i vandeni., 


Žiūri pro langą... Kas tai? 
Išdykėlis Margiukas bėgioja 
po kaimą, tampo, mėto ir vis 
rr-rr... urzgia! Ogi Rimuko nau- 


„Joji kepurė! 


— Mama, mano kepurė! 
Mano naujoji kepurė! Ai-ai! 
„O mamytė sako: 
— Mat, "Margelis norėjo 
tave tvarkos pamokyti. 
Atsiuntė Kietis. 

Baltos lankos — juodos avys... 


Jonukas iš mažens mėgo 
knygas. Elementorių, būdavo, 
kad skaito, tai skaito. Jis nė 
kiek pirštu po jį nevedžiodavo. 
Nudrožė, apkarpė jam tėvelis 
dailią plunksnelę, kuria vedžio- 
davo po kiekvieną eilutę ir 
sakydavo garsus, skiemenis ir 
žodžius. Pirmieji žodžiai buvo 
labai sunkūs. Atsimena juos 
dar ir šiandien: 

—-Baltos lankos — juodos avys, 
kas išmano -- tas jas gano. 

Ir ganė Jonukas tas juo- 
dąsis avis po balas, lankas. 
Kartais net akelės jam nuraib- 
davo, bet vis nesiliaudavo 
skaitęs. Patenkintas buvo, kad, 
juo toliau, juo geriau jam sekasi. 

Vieną gražią dieną surado 
knygoje tokius žodžius: 

—- Nauja šluota gerai šluoja. 

Jis nežinojo dar to, kad 
gali būti ir sušluota šluota, 
kuria jau nieko negalima iš- 
šluoti. Pas jį tada buvo visos 
šluotos naujos. Atsisės būdavo 
kur nors užstalėj ar šiaip ant 
suolo ir kartoja: 

-—-Baltos lankos— juodos avys, 


kas išmano — tas jas gano. 
Nauja šluota gražiai šluoja. 

Kažkurią dieną jo žinios 
dar padidėjo, kai jis išskaitė: 

— Naumiestis gražus mies- 
tas. 

Jonelis nebuvo mieste. 
Nežinojo dar kokie miestai 
gražūs, o kokie negražūs. Jisai 
žinojo tik, kad: 

— Naumiestis gražus mies- 
tas. : 
Praėjo dar kuris laikas, 


ir Jonelis išmoko savo ele- 
mentoriaus viršelyje padėtus 
žodžius: 

Ei, knygelė ši 


yr labai graži, 
moko ji skaityti 
"ir dailiai rašyti. 


Taip augo kasdieną Jone- 
lio žinios. Augo drauge su 
juo pačiu. Pradžioj dar jis ste- 
bėjosi, kad sėdi sau, žiūri kny- 
gon ir didžiausias gudrybes 
kalba, kurių nė pats nebesu- 
pranta. Dabar jau jis nesistebi. 
Supranta avis ir gano jas po 
baltąsias lankas, gano. r. 


Beržas prie vartų 


Svyra jo šakos, 
Saulėje pinas, 

Saulėj panertas 
Beržas kankinas. 


Leidžiasi snaigės, 
Leidžias, kilnojas; 
Beržą prie vartų 
Snaigės bučiuoja. 


Vėjas toks piktas, 
Vejas toks šaltas. 


Kenčia prie vartų 
"Štai beržas baltas. 


Paulius Drevinis. 


t 

Gera šeimininkė 


Pritrūko Jonui tabako. 
Jonas tabako pirkti. 

Tuo tarpu Jonienė namie su- 
sirgo. Nėra kam šeimininkauti, 
nei vištelių palesinti, nei Zalikės 
šerti. Ir Margis ir tas alkanas tupi. 

— Mū, aš noriu dobilų, — šau- 
kia Zalikė. 

— Kvy, aš noriu pusryčių, — 
žviegia mūs Degloji:. 

— Py pi, lesti py grūdų, —lutė 
nuolat karkia. 

— Gul-gul-gul, aš noriu lesti, — 
pyksta kalakutas. 

Tiktai antis lutakoja, 
nesiskundžia. Išalkusi, 
pas šeimininkę. 


Išėjo 


laukia, 
eina stačiai 


Žiūri - šeimininkė serga, lo- 
voje guli. Nieko nelaukdama, pri- 
sijuosė žiurstą ir ėmė šeiminin- 


kauti. Pirmiausia pati privalgė, pri- 
valgė, prilesė visokių grūdų ir gar- 
džios miežinės tešlos. 

Paskiau ėmė kurti ugnį. Suka- 
pojo dvi kėdaites ir lentyną. Su- 
dėjo į krosnį. Degtuku įžiebė. De- 
gė, degė, dūmų pritrūko, ir užgeso. 

Iškrėtė vieną čiužinį, šiaudus 
sugrūdo į krosnį. Degė, degė, dū- 
mų prirūko, ir užgeso. 

Iškrėtė kitą čiužinį. Šiaudus su- 
grūdo į krosnį. Degė, degė, dūmų 
prirūko ir užgeso. 

Ištraukė paskutinį čiužinį iš po 
šeimininkės. Iškrėtė, šiaudus kros- 
nin sugrūdo. Dėgė, degė, dar dau- 
giau dūmų prirūko ir užgeso. 

Dzin-dzin, išdaužė žerstekliu 
langus; nes kaip kitaip pirkią iš- 
vėdinsi. 

O čia karvė mūkia, 


paršelis 


žviegia, vištos karkia.., 
klausyti negalima. 

Stvėrė sūrmaišį su varške, nu- 
nešė Žalikei: 

— Še, karvele, ėsk! 

Nubėgo į svirną, pasėmė kvie- 
čių, nunešė paršeliui: 

— Še, ėsk, tik tylėk. 

Nubėgo kamaron, išnešė duo- 
nos kepalą, padavė vištelėms: 

— Še, Ieskit! 

— Na, ar jau visi pavalgėt? 
— Nneee! — atsiliepė Rainiu- 
kas. . 

— Nu jau, dar dykaduonius 
penėsiu. Jei nori, valgyk, štai grie- 
tinės puodas. 

Suvalgė katinas visą arietinę. 

— Gaila tokios geros šeiminin- 
kės, — ėmė gailinti katinas, prival- 
ges gardžios grietinės, —tokia gardi 
grietinėlė. Ar labai serga? 

— Labai! 

— Davei vaistų? 

— Ne. 

— Tai duok! Tokia gera grie- 
tinėl... 

— Bet ką duoti? 

— Ar maža pievelėj žolelių auga. 


Dargi užsi- 


— O daug! 

Nuluteno antelė vaistų šei- 
mininkei paieškoti, Žiūri tokia gra- 
ži upė. i j ' 


— Truputj pasimaudysiu, varle- 
lių pagaudysiu, — ir apie viską 
užmiršo. | 

Taip antelė „ daktaravo“, 
pas Jonus šeimininkavo. 


Atsiuntė Dilgė. | 

TRYS KLAUSIMAI 


(Ispanų pasakojimas) 


L. 


Kartą vienas Ispanijos karalius 
su dideliu palydovu skaičiumi ke- 
liavo per savo karaliją. Jis priva- 
žiavo prie vieno vienuolyno ir pa- 
stebėjo auksčiau vartų užrašą:Pro- 
- videntia Dei. Karalius sustojo, su- 
stojo ir visi palydovai. 

— Ką reiškia šis užrašas? — 
paklausė jis palydovų. 


Visi tylėjo. 
+ Pakvieskite vienuolyno vy- 
resnįjį, — įsakė karalius, — gal jis 


mokės išaiškinti. 

Keli dvariškiai strimagalve pa- 
sileido vienuolynan ir netrukus prie 
karaliaus karietos stovėjo nuolan- 
kus, nusišypsojęs senyvo amžiaus 
vienuolis. 

¿ — Ką reiškia užrašas, kurį čia 
turite? — paklausė karalius, rodyda- 
mas į vartus. 

— Malonusis viešpatie, — atsakė 
žemai pasilenkęs vienuolyno vyres- 
nysis, — mūsų vienuolynas išsi- 
laiko iš aukų, kurių susirenkame 
tikinčiųjų tarpe. (O kadangi aukas 
gauname tik iš geros valios žmo- 
nių, tai giliai tikime, kad esame 
Dievo Apvaizdos globojami. Užeik, 
šviesiausias viešpatie, pas mus ir 
įsitikinsi, kad sakau tiesą. 

Karalius išlipo iš karietos ir» 
vienuolyno vyresniojo lydimas, su 
palydovais įėjo vienuolyno kieman. 
Kieme juos pasitiko vienuolių ir 
broliukų būrys ir pasveikino ne- 
lauktus svečius. Visi buvo kukliai, 
bet švariai apsirėdę, linksmai nu- 
siteikę. Karalius apėjo visą vienuo- 
lyną, apžiūrėjo sandėlius ir rūsis 
ir, pagaliau, tarė: 

— Matau, kad Dievo Apvaizda 
jus gerai aprūpina. Bet aš norėčiau 


įsitikinti, ar jūs esate verti Aukš- 


čiausiojo malonių. 


Didžiai nustebo visi vienuolyno 
gyventojai, išgirdę šiuos karaliaus 
žodžius. Tačiau jie nieko jam ne- 
atsakė ir laukė, ką jis toliau kalbės. 

— Aš duodu jums tris dienas 
ir, jei po jų man duosite gerus 
atsakymus į tris mano klausimus, — 
pasakė toliau kiek palūkėjęs kara- 
lius,—tai aš matysiu, kad jūs esate 
verti gaunamų iš Dievo malonių ir 
aš jus dar gausiai apdovanosiu. 
Bet, jei atsakymai bus apgaulingi, 
žinosiu, kad esate apgavikai ir, 
kaipo tokius, nubausiu. 

Kaip stabo ištikti, stovėjo vie- 
nuoliai ir laukė, ką toliau sakysiąs 
karalius. Karaliaus palydovai pra- 
dėjo šypsotis ir taip pat laukė jo 
paklausimų. 

— Malonusis viešpatie, — tarė, 
pagaliau, vienuolio vvresnysis, kiek 
atsipeikėjęs nuo Pirmojo įspūdžio, 
—mes, ištikimieji tavo“ tarnai, su 
su Dievo pagalba stengsimės pa- 
tenkinti tave. 

— Man patinka jūsų nuolan- 
kumas, — atsakė maloniai nusišyp- 
sojęs karalius, — bet aš dar labiau 
būsiu patenkintas, kai susilauksiu 
gerų atsakymų į šiuos klausimus: 

1) Kiek aš esu vertas? 

2) Kiek laiko reikia keliauti iš 
žemės į dangų? | 

3) Ką aš manau? 

Karalius išvažiavo visų vienuo- 
lių lydimas iki vartų. Vienuolyno 
vyresnybė tuojau susirinko pasi- 
tarti, kas reikėtų atsakyti į kara- 
liaus paklausimus. Kitą dieną, va- 
karą, jau susirinko visi tėvai vie- 
nuoliai ir ilgai vėl tarėsi. Trečią 
dieną iš pat ryto vėl pradėjo tar- 
tis. Daug buvo sugalvota atsaky- 
mų, bet nė vienas jų nepatenkino 
vienuolių. Tą dieną vakarą visi jie 
nusiminę sėdėjo salėje, kai atsi- 

darė durys ir į salę įėjo paprastas 
broliukas, kuris ėjo virėjo pa- 
reigas. 

— GarbėJėzui Kristui, šlovingieji 
tėvai! —tarė jis nusilenkęs iki juos- 
tos susirinkusiems vienuoliams. 

— Per amžius! — atsakė vyres- 
nysis ir klausiamai pažiūrėjo į bro- 
liuką virėją. 

— Atėjau pas jus, šlovin- 
gieji tėvai, pasisiūlyti su pagalba, — 
kalbėjo įėjęs broliukas. — Jei įūs 
nieko gero neišgalvojote, tai leis- 
kite man atsakyti karaliui į jo pa- 
klausimus. 

Susirinkusieji nustebę pažiūrėjo 
vienas į antrą ir kiekvienam ding- 
terėjo mintis, ką gera galėtų su- 
galvoti toks prastas bemokslis bro- 
liukas, jei jie, išprusę ginčuose ir 
perskaitę daugybę knygų, nesugeba 
parinkti tinkamų atsakymų. Vyres- 
nysis pasikėlęs pradėjo jo klausi- 
nėti, ką jis manąs karaliui atsa- 
kyti, tačiau broliukas nesutiko jo 
smalsumo patenkinti. 

— Iki rytojaus dar daug laiko 
ir jūs, garbingieji tėvai, dar galite 
daug gudriausių atsakymų sugal- 
voti. Tuomet aš būčiau nereikalin- 
gas. Aš siūlaus eiti pas karalių tik 
tuo atveju, kai jūs išrasite reika- 
linga mane pakviesti. Tuomet siųs- 
kite mane, nebijokite, su Dievo 
pagalba aš išsipainiosiu iš paspęs- 
tų spąstų ir mūsų vienuolyno gar- 
bę apginsiu. Tik neklauskite manęs 
apie mano sugalvotus atsakymus. 

Broliukas-virėjas, žemai nusl- 
lenkęs vienuoliams, išėjo iš salės. 
Tėvai vienuoliai po vakarinės mal- 


dos dar ilgai svarstė jų sugalvotus. 
atsakymus ir, pagaliau, nutarė siųsti 


pas karalių pasišovusį broliuką. 
Ketvirtą dieną iš pat ryto kie- 
me jau stovėjo vežimėlis 


kimų salėje.. Jau laikas buvo pa- 


vienuolyno pasiuntinį. 


į mano pirmąjį klausimą,— 
esu vertas? 


ir laukė 
pasiuntinio, kuris važiuotų į kara- 
liaus rūmus. Vienuoliai po rytmeti- | | 
nės maldos vis dar tarėsi susirin- | 


VARPELIS 11 


siuntiniui leistis kelionén, o jie vis 
dar delsė. Pagaliau, vyresnysis liepė 
pašaukti broliuką. virėją. 

— Važiuok, brolau, pas karalių 
ir atsakyk jam į jo klausimus. Te- 
gul Viešpats Dievas tave laimina 
ir tepadeda tau, — tarė vyresnysis 
įėjusiam broliukui. 

Broliukui nereikėjo dukart kar- 
toti isakymo. Jis užsimetė apsiaus- 
tą, sėdo į vežimėlį ir nedidelis 
asiliukas išvežė jį už vienuolyno 
vartų. Tėvai vienuoliai ir visi bro- 
liukai išlydėjo iki vartų, besimels- 
dami, kad Viešpats Dievas saugotų 
jų broliuką, išvykusį į nepaprastą 
žygį. 


Il. 


Vienuolynas buvo nepertoliau- 
siai nuo karaliaus rūmų. Kitą dieną 
vienuolyno pasiuntinys įvažiavo į 
karaliaus dvaro kiemą. Tuojau buvo 
pranešta karaliui apie jo atvykimą. 
Karalius prisiminė savo apsilan- 
kymą vienuolyne ir pasikalbėjimą 
su vienuoliais, ir liepė atvesti pa- 
siu ntinį. | 

4] kambarį, kuriame stovėjo kara- 


liaus sostas, susirinkimo beveik 
visi dvariškiai. Atėjo paskirtą va- 
landą ir pats karalius ir, atsisė- 


dęs sostan, davė ženklą, kad įvestų 
Broliukas 
įėjęs Žemai nusilenkė karaliui, pas- 
kui ir visiems dvariškiams. Kara- 
lius įsmeigė į jį akis ir ilgai žiūrėjo 
į kukliai apsirėdžiusį pasiuntinį. 
O šiam net akyse apraibo nuo ka- 
raliaus ir jo dvariškių drabužių 
blizgėjimo. 

Po kiek laiko karalius, be jo- 
kios prakalbos, paklausė: 

— Na, atsakyk, gerbiamasai tėve, 
kiek aš 


— Vertiname tamstos asmenį, 
šviesiausias valdove, 29 sidabrinius, 
tik vienu sidabriniu mažiau, negu 


2, i VARPELIS 


išganytoją. Manau, kad tamsta ne- 
užsigausi dėl tokios kainos. 

Karalius nustebęs pažiūrėjo į 
dvariškius, šie žvilgt žvilgt viens 
i kitą, bet nieko negalėjo prikišti 
pasiuntinio atsakymui. 

.— Gerai atsakei, — tarė kara- 
lius, kai dvariškių šnibždesys jau 
nutilo,—Dabar pasakyk, kiek laiko 
reikia keliauti iš žemės dangun? 

— Tik akimirksnį, šviesiausias 
valdove, — atsakė nusilenkęs bro- 
iiukas, — tik tiek laiko, kiek žmo- 
gus miršta. Mes, tamstos nuolan- 
kieji tarnai, meldžiame Aukščiau- 
siąjį, kad tas momentas tamstą ap- 
iankytų kuo vėliausiai ir kad tam- 
sta toje kelionėje nepaklystum ir 
tikrai patektum į dangų. 

Ir vėl nė vienas nieko negalėjo 
prikišti šiam atsakymui. 

— Neblogas, tėvukai, ir šis 
tavo atsakymas, — tarė karalius. — 
Na, dabar mano paskutinis klausi- 
mas,—ką aš dabar manau? 

— Tamsta, šviesiausias valdo- 
ve, manai, kad vienuolynas išrinko 
iš savo tarpo mokyčiausį ir pro- 
tingiausį vienuolį, kad galėtų pa- 
tenkinti tamstą, ir atsiuntė čia. Tuo 
tarpu aš esu tik paprastas broliu- 
kas virėjas, užimąs vienuolyne 
vieną paskutiniųjų vietų. 

— Bravo! — sušuko karalius, 
o paskui jį ir visi dvariškiai. — 
Matau, kad esate išmintingi vie- 
nuoliai ir verti Dievo malonių. 
Važiuok namo ir tą pat pasakyk 
ir kitiems vienuoliams. 


Karalius gausiai apdovanojo 
pasiuntinį ir kitą dieną paleido 
namo. „B. 


cH 


Jonas čiuožia 


Vos tik ledo atsirado, 


Jonas darbo sau atrado: 


iš mokyklos kai parėjo, 


Greit ant ledo išdundėjo. 


Greit pribėgo jis balelę, 
Kur yra slidaus ledelio, 
Leidžias kartą, leidžias kitą, — 
Visas ledas suraižytas. 


Jonas čiuožia ir galvoja, 
Kad jau puikiai jis važiuoja. 
Tik nelaimė jį ištiko: ` 

Jis parkrito, guzas liko. 


Grįžta greitai nusiminęs, — 
Galvoj guzas net sutinęs. 
Sopa galvą, skausmas gelia, 
Nesinori ir ledelio. 


R. Guobys. 

NEAPLEISKIME PAUKŠTELIŲ! 
TE] l 

Šaltos prasidėjo dienos! Tad, vaikučiai brangūs, mieli, 


Vargsta nūn žmogus ne vienas; Neapleiskim paukštužėlių! 
Vargsta namų gyvulėliai, Visi sekime Zigfridą, 

Labiau miškų gyvūnėliai, Kurs, kai tik paukščius išvydo 
"Bet sunkiausiai už visus Liūdnus tūpint prie klėties, 
Spaudžia šaltis paukštelius. Daug parodė jiems širdies. 


Geraširdis mūs vaikinas Ir tikrai, nuo šiol paukščiukai“ 
Jiems lesyklą pagamino. Prie lesyklos dažnai sukas 
Jau apsčiai grūdų visokių Ir nė karto lesyklėlė 

Jis pribėrė. Nūn paukščiokai Neužvylė varguolėlių. 

Daugiau jau nebebadaus — Vyrui vasarą už tai 

Žiemos vargo nebejaus. Jie atlyginsią gausiai. 

GUDRŪS ŽMONĖS 


(Pasaka) 


Gyveno žmogelis su žmona. 
Kartą pastatė jis lazdą į kampą ir 
sako žmonai: i 

— Aš išeinu trim dienom. Jei- 
gu ateis pirkliai, tai parduok dvi 
karves, tik ne pigiau,kaip už 100 rub- 
lių. Supranti? Ir nepadaryk kokių 
nesąmonių, nes tuomet tave tąja 
lazda sumuščiau. ; 

— Na, gerai, gerai! Padarysiu, 


kaip nori. 

O žmonelės būta, iš tikro, keisto 
proto. 

Netrukus atėjo pirkliai karvių 
pikti. 


— Kiek nori?— klausia pirkliai 
žmoną. 

— 100 rublių, nepigiau. 

— Kodel ne, —atsako pirkliai. — 
Duosime, kiek nori. Jos tiek ver- 
tos. 

Nuėjo pirkliai į tvartą, pasiėmė 
abi karves ir vedasi. 

— Pirma užmokėkite, — 
šeimininkė, o paskiau veskite. 

— Matai, tamstyte, mes pinigus 
namie užmiršome. Atnešime pas- 
kiau, tuo tarpu paliekame tamstai 
užstato dar vieną karvę, o kai pi- 
nigus atnešime, tai ir užstatą pasi- 
imsime. Sudie! 

Džiaugėsi šeimininkė taip bran- 
giai karves pardavusi. 

Grįžta vyras. 

— O ką, pardavei? 

— Pardaviau ir taip kaip sakei. 
Paėmiau 100 rublių. 

— Duokš pinigus! 

— Atneš paskiau: jie, mat, už- 
miršo juos ateidami pasiimti. Tai 
aš pasilikau užstato tą tavo mažą- 
ją karvutę, kuri mažiausiai ėda. 
O kai atneš pinigus, tai ir tą jie 
atsiims. Matai, kaip tavo žmona 
moka gerai parduoti. 

Vyras klausė, kai stabo ištiktas. 


sako 


* po krūmus. 


Stvėręs lazdą, norėjo pačią mušti, 
bet susilaikė ir sako: 

— Išeinu dar trim dienom. Jei- 
gu rasiu kvailesnių žmonių, kaip 
tu, tai dovanosiu tau, o jei ne, tai 
tuomet tave sumušiu. 

Išėjo ir stovi prie kelio. Žiūri — 
atvažiuoja moteriškė. Užuot sėdė- 
jus ant šiaudų kūgio, kuris gulėjo 
ratuose, stovi ir vade'es laiko. 

Išėjo vyras ant kelio ir kad ims 
bėginėti į visas puses, kaip pami- 
šėlis, 

— Ei, žmogau! — šaukia mote- 
riškė. — Kur tamsta eini, aš tam- 
stos nepažįstu. 

— Aš, žinai, iškritau iš dan- 
gaus, — atsako vyras, -—— ir neži- 
nau, kuriuo keliu man grįžti. Ar ne- 
galėtum manęs nuvežti, 

— Mielai sutikčiau, — sako mo- 
teriškė, — bet ir aš nežinau į dangų 
kelio... Palauk! Sakai iš dangaus esąs. 
Gal matei ten mano vyrą, kuris jau 
treti metai, kai miręs. 

— O kaipgi, pažįstu gerai. Jis 
dabar danguje avis gavo. Jo avys 
po visą dangų bėgioja, po kalnus, 
O tavo vyras, begau- 
dydamas avis, bebėgiodamas po 
krūmus, visai suplėšė savo rūbus ir 
avalynę tik vien skudurai ant jo, 
o Šv. Petras neturi iš ko jam nau- 
jų nupirkti. 

— Oi tu, Dievulėli! — sušuko 
moteriškė. — Klausyk tamsta, būk 
toks geras. Aš turiu milo ritimą-- 
nunešk, tamsta, mano vyrui, tepa- 
sisius naujus drabužius, O dar ir 
naujų batų vieną porą turiu. Aš tuoj 
atvešiu. 

— Milo negaliu imti, mat, šven- 
tasis Petras dangun siuvėjų neįlei- 
džia, tai nėra kas siuva. Verčiau 
duok, jei turi, pinigų ir tai nema- 

žai, nes danguje siūtieji rūbai labai 
brangiai kaštuoja. . 

— Turiu, kur neturėjus. Vakar 
pardavėm javus ir bus apie 200 
rublių, tik palauk tamstyte, aš ap- 
sigrįžus važiuoju ir tuoj atvešiu. 
O arkliui nebus sunku. Mat, aš ver- 
čiau vidury ratų  pastovėsiu, ant 
kūgio nesėsiu. 

Atvažiavus sako: 

— inai, kiek daugiau pridėjau. 
Mat, sūnus veršelį buvo pardavęs, 
tai aš dar 100 rublių atvežiau. Tegu 
turės, vargšelis, iš ko ir valgio pri- 
sipirkti. Ir pamanyk tamstyte, aš 
niekuomet ir nebuvau pamanius, 
kad danguje galėtų būti toks dide- 
lis skurdas. Tik skubėk, tamstyte! 

Ir padavus pinigus, nusiskubino 
namo pasigirti. Namie rado jau sū- 
nų sugrįžus iš darbo. 

— Zinai, sūneli, buvau sutikusi 
žmogų iš dangaus. Viską papasako- 
jo apie tavo tėvelį. Jis danguje ken- 
čia didelį skurdą, tai aš jam nu- 
siunčiau pinigų — tuos, ką gavo- 
me už kviečius ir už veršelį. Ot 
džiaugsis gavęs. Mat, jis — sakė tas 
žmogus —neturįs kuo nei apsivilkti, 
nei apsiauti, tik, žinai, per greitį ir 
batus užmiršau paimti. 

— Vaje, vaje, mamyt, ką tu pa- 
darei! Būtinai reikėjo batus duoti 
ir pasakyti, kad aš jam pasiūdinau. 
Zinai, dar arklys neiškinkytas, aš 
važiuotas dar tą Žmogų pasivysiu 
ir batus jam įteiksiu. 

Stvėrė sūnus batus, sėdo grei- 
tai į ratus ir nudūmė. Pakely rado 
tą vyrą pinigus beskaitant ir klau- 
sia: 


Užšalo 
Ė, jau ežeras užšalo, 
Nebesiplaka jo bangos. 


Linksma mums dabar be galo, 
„Nes jau ežeras užšalo. 

— Ar nematei tamsta žmogaus 
iš dangaus? 

— A kaip gi, mačiau. Nuėjo 
tuo keliu, dar tamsta pasivysi. 

— Kaip gerai, kad tamsta ma- 
tai. Aš jo nepažįstu, o tamsta jį 
pažinsi. Tai sėsk tamsta į vežimą, 
pasivyk tą žmogų ir atiduok tuos 
batus. Pasakyk, kad tai tėvui nuo 
manęs. O aš čia palauksiu, kol su- 
grįši. 

— Gerai, — sutiko vyras. Sėdo 
ir nuvažiavo. 

Sūnus laukia, laukia, O vyras 
negrįžta. 

— Matyt, tas žmogus iš dan- 
gaus nesutiko batų pėsčias nešti, 
ir paėmęs arklį nuvažiavo į dangų 
važiuotas. Gerai ir padarė, bent 
greičiau pas tėvą nuvažiuos. O 
arklys ir tėvui bus reikalingas. Te- 
pasivažinėja. 

Grįžo namo sūnus patenkintas, 
kad ir jis tėvui nemažai patarna- 
ves. Ir abu su motina džiaugėsi, 
kad juos tokia netikėta laimė išti- 
kusi. 


Vyras, grįžęs namo, ir sako 
žmonai: 
— Tavo išlošta. Radau daug 


už tave kvailesnį ir tai ne vieną, 
bet du. Dabar gali būti rami, ne- 
mušiu tavęs, nes turiu krūvą pini- 
gų, puikų arklį ir batus. (Galime 
vėl gerai gyventi. | 

— Ačiū Dievui, kad pasaulyje 
yra irkvailių, —pasakė galop vyras, 
rankas iš džiaugsmo trindamas. 


Iš motutės pasakojimų 


Atsiuntė Kietis. 


ežeras 


Štai žiūrėki: pagal salą 
Vaikai čiuožia, vaikai rangos. 
Ė, jau ežeras užšalo, 
Nebesiplaka jo bangos. 


L. Žitkevičius 


Einu slidinėti. 


TRU PINĖLIAI 


Kaip namie patiems gauti 
elektros kibirkstį 

Paimkite švaraus popieriaus la- 
pelį, na, sakysim, sąsiuvinio lapą, 
padėkit jį ant kokio minkšto daikto 
(geriausia paprašyti mamos, kad 
duotų skarikę, ir padėti šulanksčius 
ją keturlinką) ir rūbų valomu šepe- 
čiu stipriai patrinkit, tiktai žiūrėkit, 
kad nuo skarikės popierius nenu- 
slystų. Paskui atsargiai sausais pirš- 
tais pakelkit tą popieriaus lapelį už 
kampuko. Tuojau pajusite, kad po- 
pierius taps prilipęs prie skarikės ir 
reikia traukte traukti. Kai visai nuo 
skarikės nuimsit, kitą ranką laikykit 
toliau, kad elektra iš lapelio neiš- 
nyktų, nes dabar lapukas jau įelekt- 
rintas. Palaukt, kol lapelis, jūsų 
laikomas už vieno kampuko, nustos 
suptis. Paskui sulenkit vieną kitos 
rankos pirštą ir pamažėliais kiškite 
ji prie popieriaus lapo vidurio. Ar- 
čiau prikišus, pirštas pats pritrauks 
įelektrintą popierių kaip magnetas. 
Ir tą akimirką, kada popierius pri- 


Wydawca-Leidėias L. Cicėnas 

siartins prie sulenkto piršto, tyliai 


trekštelėjusi, iššoks elektros kibirkš- 
tis. „Jeigu tą bandymą darysit pa- 
tamsy, „tai kibirkštį matysit, bet jei 


ne, tai nematysit, tik girdėsit sprag- 


sėjimą ir pajusit, kad trupučiuką 
lyg bakstelėjo kas į pirštą. 

Tas dalykas išaiškinamas taip, 
kad kiekviename daikte, o taip pat 
ir žmoguje, yra elektros; tiktai rei- 
kia mokėti ją išgauti. 


ŽAIDIMAI 
Spėlioti 


Uršulė stovi už durų. Kiti žai- 
dėjai kambaryje nutaria, ką Uršulė 
turi įspėti. Tai gali būti visų žino- 


"mas gyvulys, paukštis, medis ar 
kas kita. Nataria, pavyzdžiui, kad 
Uršulei teks įspėti žodį: katė. Ur- 


šulė dabar kviečiama kambarin. Ji 
kiekvieno iš eilės gali paklausti. 
Paklaustasis gali atsakyti tik žo- 
džiais: „fcip/“ arba „nel“. O jei 
nežino, turi atsakyti: „rindi-tindi!“ 

Uršulė klausia pirmojo žaidėjo: 

— Ar tai yra žmogus, kuris da- 
bar gyvena? 

— Ne, — atsako šis. 

— Ar gyveno jis pereitame šimt- 


metyje? - klausia kito žaidėjo. 


— Ne. 

— Ar gyvena jis dabar? 
— Taip. 

— Ar turi ketužias kojas? 
— Taip. 

— Ar yra jis gyvu 
— Taip. 

— Ar laukinis? 

— Ne. 

— Ar naminis? 

— Taip. 

— Ar gyvena pas mus? 
— Taip, 

— Ar ne katė? 

— Taip. 


Paskutinis buyo paklaustas Al- 
gis. Dabar Algis eina už durų — 
spėlios jau jis. 

Redaktor-Pedaktorius V. Budrevičius 


Drukarnia-Spaustuvė „RUCH“ Wilno 


